REGULAMENTUL (CE) NR. 1512/2007 AL COMISIEI
din 19 decembrie 2007
privind eliberarea de licențe de import pentru cererile depuse în cursul primelor șapte zile ale lunii decembrie 2007 în cadrul contingentului tarifar deschis prin Regulamentul (CE) nr. 1384/2007 pentru carnea de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2777/75 al Consiliului din 29 octombrie 1975 privind organizarea comună a piețelor în sectorul cărnii de pasăre (1),
având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
având în vedere Regulamentul (CE) nr. 1384/2007 al Comisiei din 26 noiembrie 2007 de stabilire a modalităților de aplicare a Regulamentului (CE) nr. 2398/96 al Consiliului în ceea ce privește deschiderea și modul de administrare a anumitor contingente privind la importul în cadrul Comunității al produselor din sectorul cărnii de pasăre provenite din Israel (3), în special articolul 5 alineatul (5),
întrucât:
(1)
Numărul cererilor de licență de import depuse în primele șapte zile ale lunii decembrie 2007 pentru subperioada 1 ianuarie-31 martie 2008 depășește cantitățile disponibile [în cazul licențelor privind contingentul cu numărul de ordine 09.4092]. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate.
(2)
Numărul cererilor de licență de import depuse în primele șapte zile ale lunii decembrie 2007 pentru subperioada 1 ianuarie 2008-31 martie 2008 este inferior cantităților disponibile [în cazul licențelor din cadrul contingentului cu numărul de ordine 09.4091]. Prin urmare, este necesar să se determine cantitățile pentru care nu s-au depus cereri, fiind necesară adăugarea acestora din urmă la cantitatea stabilită pentru următoarea subperioadă contingentară,
ADOPTĂ PREZENTUL REGULAMENT:
Articolul 1
(1) Cererile de licență de import depuse pentru sub-perioada 1 ianuarie-31 martie 2008 în temeiul Regulamentului (CE) nr. 1384/2007 se eliberează în funcție de coeficienții de atribuire menționați în anexa la prezentul regulament.
(2) Cantitățile pentru care nu s-au depus cereri și care se adaugă la cantitatea fixată pentru subperioada 1 aprilie-30 iunie 2008 sunt stabilite în anexă.
Articolul 2
Prezentul regulament intră în vigoare la 20 decembrie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2007.